alexandrainst/scandi-wiki huggingface dataset:
Symjehall

Symjehall eller svømmehall er ein bygning som inneheld vassbasseng til å symje i for opplæring, velvere, trening og konkurransar, og skal helst ha bassengstorleik i samsvar med internasjonalt fastsette mål. I symjehaller plar det ofte vere stupetårn der det kan stupast eller hoppast frå ulike høgder, anten ein, tre eller fem meters høgd, i nokre hallar òg frå ti meters høgd. Dessutan kan det vere ulike basseng med lita djupne for små born, terapibasseng med ekstra varmt vatn, diverse vass-sklier, boblebasseng der ein kan take eit bad i boblande vatn, og bølgjebasseng der det vert laga kraftige bølgjer, slik at born og vaksne kan lære seg å meistre grov sjø i tillegg til å more seg. Ofte er det òg ei badstove i hallen. I samband med hallen kan det òg nokre stader vere laga til utandørsbasseng og areal der ein kan sola seg.

Garderobar med dusjar høyrer òg til i ein symjehall, då det alltid og i alle hallar er obligatorisk å dusje og reingjere seg grundig før ein går til bassenga.

Idrettsanlegg
Ingierstrand bad

Ingierstrand bad er eit friluftsbad, sjøbad, på austsida av Bunnefjorden i Nordre Follo kommune, omlag 15 kilometer sør for sentrum i Oslo. I 1936 kjøpte Oslo kommune Ingierstrand bad med eit stort kringliggjande areal for at folk i byen skulle få auka tilgang til sjø og friluftsliv, til saman 2700 mål med ein 5500 meter lang strand. Området var ein part av eigedomen Stubljan, og badeanlegget vart teikna i funksjonalistisk stil av arkitektane Ole Lind Schistad og Eyvind Moestue i 1931 på oppdrag av familien Ingier, som hadde hatt eigedomen Stubljan i ætta frå 1799. Ingierstrand har såleis namn etter denne familien.

Ingierstrand bad var eit populært utfluktsmål frå opninga i 1933, og er framleis i flittig bruk. Her var det sandstrand, svaberg, stupetårn, rutsjebane, friluftsservering, kioskar med sal av iskrem, brus og sjokolade, og ein moderne, fasjonabel spise- og danserestaurant. I tillegg kunne ein i si tid drikke av Radiumkildens «helsebringande vatn».  Widerøes Flyveselskap hadde sjøflyhamn her nokre år frå 1934, og det var då høve til å ta seg ein flytur.

Friluftsbadet fekk arkitekturprisen Houens fonds diplom i 1961. Anlegget vart rehabilitert og pussa opp i 2009-2010 etter ha forfalle i fleire år. Det vart verna av riksantikvaren i 2012.

Andre badeplassar i same området er til dømes Bestemorstranda og Bekkensten. Hvalstrand bad i Leangbukta i Asker kommune er eit liknande sjøbad med bygningar og stupetårn i funksjonalistisk stil på den andre sida av Oslo.

Kjelder
Oslo byleksikon, femte utgåva, side 276
Riksantikvaren: Ingierstrand
Lokalhistoriewiki.no: Ingierstrand bad

Bakgrunnsstoff 
 Oslo kommune: Ingierstrand, vasstemperatur og andre opplysningar

Byggverk i Nordre Follo
Freda bygg i Viken
Kulturminne i Nordre Follo
Funksjonalisme i arkitektur
Houens fonds diplom
Your Mama Don't Dance

«Your Mama Don't Dance» er ein hitsong frå 1972 av rockeduoen Loggins and Messina. Han kom ut på albumet deira Loggins and Messina, og nådde fjerdeplassen på Billboard si pop-liste og 19. plassen på Billboard Easy Listening Chart som singel tidleg i 1973.

Denne songen, der refrenget og det første verset er gjort i eit bluesformat, omhandlar levestilen og generasjonsgapet i 1950- og 1960-åra, der foreldra var i mot rock and roll-revolusjonen til den yngre generasjonen, som omfatta opprør mot det gamle samfunnet.

Då han kom ut på singel var songen den største hitten duoen hadde hatt, og den einaste singelen deira som selde til gullplate.

«Your Mama Don't Dance» vart spelt i 1973 av det australske bandet The Bootleg Family Band. Han nådde topp 5 i Australia. «Your Mama Don't Dance» vart spelt i 1985 av rockebandet Y&T, i 1988 av rockebandet Poison, og det var den fjerde singelen frå det andre albumet deira, Open Up and Say...Ahh!. Poison-versjonen vart gjeven ut på singel i 1989 på Capitol Records og nåde tiandeplassen på Billboard Hot 100 og 39. plassen på Mainstream rock-lista, og har sidan seld til gullplate i USA. Songen nådde òg 21. plassen på den australske singellista og 13. plassen på UK Singles Chart.

Elvis Presley spelte songen som ein del av ein medley på konsertalbumet sitt, Elvis: As Recorded Live on Stage in Memphis.

Songen vart nytta som kjenningsmelodi til dansekonkurransen med same namn på Lifetime i 2008.

Album
«Your Mama Don't Dance» er gjeven ut på følgjande album:
 Loggins and Messina
 The Best of Friends

Kenny Loggins 1993:
 Outside: From the Redwoods

Poison-versjonen finst på:
 Open Up and Say...Ahh!
 Swallow This Live (konsertopptak)
 Poison's Greatest Hits: 1986-1996
 Crack a Smile...and More! (akustisk)
 The Best of Poison: 20 Years of Rock
 Open Up and Say...Ahh! - 20th Anniversary Edition
 Poison'd

Y&T-versjonen finsst på: 
 Down for the Count

Medverkande 

Loggins & Messina-versjonen
 Kenny Loggins - vokal, elektrisk gitar (òg solo)
 Jim Messina - vokal, elektrisk gitar
 Jon Clarke - barytonsaksofon
 Al Garth - altsaksofon
 Larry Sims - bass, korvokal
 Merel Bregante - trommer, korvokal
 Michael Omartian - piano
 Milt Holland - congatrommer, kubjøller

Lister

Vekeslister

Loggins and Messina-versjonen:

Årslister

Poison version:

Kjelder

Denne artikkelen bygger på «Your Mama Don't Dance» frå ,  den 24. juni 2017. 
 oppgav desse kjeldene:

Bakgrunnsstoff
 Lyrics of this song

Singlar frå 1972
Singlar frå 1989
Loggins and Messina-songar
Poison frå USA-songar
Songar skrivne av Kenny Loggins
Songar produserte av Tom Werman
Songar frå 1972
Capitol Records-singlar
Songar skrivne av Jim Messina (musician)
Columbia Records-singlar
Enigma Records-singlar
Gerd Kvale

Gerd Kvale () er ein norsk psykolog. Ho er professor i klinisk psykologi ved Universitetet i Bergen (frå 2002). Kvale forskar blant anna på angst- og tvangslidingar, ho har leidd OCD-gruppa av Haukeland sjukehus sidan 2011. 

Gerd Kvale vart cand.psychol. i 1982 og dr.psychol. i 1994 ved Universitetet i Bergen. 

Ho vart i 2005 vald til dekan ved Det psykologiske fakultet, og gjenvald i 2009. Ho trekte seg frå vervet i 2010.

I 2015 mottok ho prisen psykologiforbundet for handsaming av tvangslidingar.

Verk 
 Kvale, G., Havik, O.E., Tangen, T, Heiervang, E., Haugland, B.M.S. (2013.) Korleis sikre angstpasientar kunnskapsbasert handsaming? Universitetsforlaget. ISBN 978-82-15-01879-9
 Kvale, G. og Hansen, B: (2013) 101 ting vi gjerne skulle visst då vi byrja å handsama pasientar med angstlidelser. Universitetsforlaget ISBN 978-82-15-02302-1

Kjelder

Referansar 

Denne artikkelen bygger på «Gerd Kvale» frå ,  den 24. juni 2017.

Bakgrunnsstoff
 Gerd Kvale på ResearchGate
 Gerd Kvale på Google Scholar

Professorar ved Universitetet i Bergen
Norske psykologar
Flip, Flop and Fly

«Flip, Flop and Fly» er ein jump blues-song spelt inn av Big Joe Turner i 1955. Songen er blitt kalla ein «prototype på ein rockelåt» og vart ein hit som nådde andreplassen på Billboard-magasinet si R&B-liste.  «Flip, Flop and Fly» er blitt spelt inn av mange andre artistar, til dømes tidlege rock and roll-artistar som Elvis Presley.

Originalsongen
«Flip, Flop and Fly» har eit arrangement som liknar på den store hitten til Big Joe Turner frå, «Shake, Rattle and Roll» og det er blitt føreslått at «vers som var til overs frå 'Shake, Rattle and Roll' vart brukt om att i 'Flip, Flop and Fly.'» Begge er livlege 12-taktsbluessongar med eit kraftig etterslag. Turner song og hadde med seg Jesse Stone på piano, Al Sears på tenorsaksofon, Connie Kay på trommer, og uidentifiserte folk på trompet, altsaksofon, barytonsaksofon, gitar og bass. Turner spelte seinare inn fleire konsertopptak av songen.

Elvis Presley-versjonar
Elvis Presley framførte «Flip, Flop and Fly» på den første fjernsynsframferda si den 28. januar 1956, som ein del av ein medley med «Shake, Rattle and Roll» og «I Got a Woman». Dette vart gjeve ut på den posthume samleplata A Golden Celebration.  Eit konsertopptak frå 1974 vart gjeve ut på Elvis: As Recorded Live on Stage in Memphis.

Andre versjonar
Fleire andre artistar har òg spelt inn «Flip, Flop and Fly», som Johnnie Ray (1955), Bill Haley and His Comets frå albumet Rock Around the Clock (1956), Downchild Blues Band (1973), The New York Dolls på konsertar i 1976, The Blues Brothers frå Briefcase Full of Blues (1978), Jerry Lee Lewis og Ellis Hall (1999), som vart nytta i animasjonsfilmen Chicken Run.

Kjelder
Denne artikkelen bygger på «Flip, Flop and Fly» frå ,  den 24. juni 2017. 
 oppgav desse kjeldene:

Songar frå 1955
Singlar frå 1955
Big Joe Turner-songar
Elvis Presley-songar
Johnnie Ray-songar
Bill Haley-songar
The Blues Brothers-songar
Jerry Lee Lewis-songar
Atlantic Records-singlar
Bluessongar
Songar skrivne av Jesse Stone
Having Fun with Elvis on Stage

{{infoboks musikkalbum 
| tittel =  Having Fun with Elvis on Stage
| format        = Konsertalbum
| artist      = Elvis Presley
| utgjeve    = 1974
| innspelt    =
| sjanger       = Spoken word
| lengd      = 37:06
| selskap       = Boxcar Records/RCA Records
| produsent    = Elvis Presley
| førre  = Elvis Recorded Live on Stage in Memphis(1974)
| kronologi = ja 
| neste  =Promised Land(1975)
}}Having Fun with Elvis on Stage er eit konsertopptak av Elvis Presley frå 1974. Albumet består utelukkande av pratinga til Elvis som skjedde på scenen mellom songane. Ingen av songane er med på albumet. Albumet vart skapt av etter ein idé av manageren til Presley, Colonel Tom Parker, som ønskte å gje ut eit album på sitt eige plateselskap, Boxcar Records, som ikkje bestod av songar som i følgje kontrakten høyrde til RCA Records. Having Fun with Elvis on Stage vart først distribuert på Elvis Presley-konsertane, men RCA gav seinare ut albumet og distribuerte det. Having Fun with Elvis on Stage vert rekna som det verste albumet til Presley og kritikarrane meiner at praten var usamanhengande og mangla kontekst, sidan songane var fjerna. I boka si frå 1991 kåra Jimmy Guterman og Owen O'Donnell Having Fun with Elvis on Stage til det verste rockealbumet gjennom tidene, særleg sidan det faktisk mangla rock. 

Presley sjølv mislikte albumet, og det vart trekt attende då han bad om det. Trass i dette nådde Having Fun with Elvis on Stage'' 130. plassen på Billboard 200, og niandeplassen på Billboard Hot Country LPs. Tilhengjarane til Presley laga seinare oppfølgjarar og gav dei ut på piratkopiplater.

Innhald
Side A  – 18:06
Side B  – 19:00

Medverkande 
 Elvis Presley – prat

Plassering

Kjelder 
Denne artikkelen bygger på «Having Fun with Elvis on Stage» frå ,  den 24. juni 2017. 
 oppgav desse kjeldene:

Konsertalbum frå 1974
Elvis Presley-album
Promised Land av Elvis Presley

Promised Land er eit album frå 1975 av Elvis Presley på RCA Records. Det vart spelt inn i desember 1973 i Stax Records sitt studio i Memphis og gjeve ut på 40-årsdagen til Presley. Songane vart henta frå nest øvste hylle etter innspelinga han hadde i Memphis i desember 1973. Dei songane som vart rekna som dei beste var alt gjevne ut på Good Times. Tittelsporet, eit cover av Chuck Berry sin song frå 1965, hadde vore gjeve ut tidlegare på singel, den 27. september 1974, og nådde då 14. plassen på Billboard Hot 100 og topp 10 i Storbritannia. B-sida, «It's Midnight», nådde niandeplassen på countrylista. Ein annan hitsingel frå albumet var «If You Talk in Your Sleep», som nådde 17. plassen på Billboard Hot 100. I USA nådde albumet berre 47. plassen på Billboard Top 200, men gjekk til topps på Billboard's Top Country LPs-lista. Albumet nådde òg toppen av Country Cashbox album-ista. I Storbritannia nådde albumet 21. plassen på albumlista. 

I 2011 gav FTD (Follow That Dream) ut ein utvida versjon av albumet, med 48 spor.

Innhald

Originalutgåve

Follow That Dream-utgåva

Medverkande 

 Elvis Presley - vokal, gitar
 David Briggs - piano, orgel
 James Burton - gitar
 Johnny Christopher - gitar
 Doug Bartenfeld - gitar
 Jeannie Green - korvokal

 Per Erik Hallin - piano, orgel
 Mary and Ginger Holladay - korvokal
 Susan Pilkington - korvokal
 Norbert Putnam - bass
 Ronnie Tutt - trommer
  Donnie Sumner; Sherrill Nielsen; Tim Baty; Per Eric «Pete» Hallin - korvokal

 JD Sumner & The Stamps (Bill Baize; Ed Enoch; David Rowland) - korvokal
 Kathy Westmoreland - korvokal
 Per Eric «Pete» Hallin («Promised Land») - clavinet
 Felton Jarvis - produsent
 Mike Moran / Dick Baxter - lydteknikarar

Kjelder
Denne artikkelen bygger på «Promised Land (Elvis Presley album)» frå ,  den 24. juni 2017. 
 oppgav desse kjeldene:

Elvis Presley-album
Musikkalbum frå 1975
Album produserte av Felton Jarvis
RCA Records-album
Fortau

Eit fortau er eit felt reservert for fotgjengarar og rullestolbrukarar langsetter ei gate eller ein veg med biltrafikk. Ofte er fortauet avgrensa frå gata eller vegen ved å liggje på eit litt høgare nivå enn køyrebana på vegen. I vegkryss eller andre stader der det er markert fotgjengarovergang over gata eller vegen, er det gjerne laga ei utjamning mellom fortauet og køyrebana, slik at det skal vere lettare å krysse gata med rullestol eller barnevogn.

I Noreg er det lovleg å sykle på fortau dersom det vert gjort med aktsemd, og fullt ut på fotgjengarane sine vilkår. Det er forbode å køyre med bil eller motorsyklar på fortau, og parkere heilt eller delvis på eit fortau. Ved kryssing av fortau med bil ved inn- og utkøyring til eigedomar, har dei køyrande vikeplikt for forgjengarane og rullestolbrukarane på fortauet.

Bakgrunnsstoff
Trafikkreglane

Vegar
There's a Honky Tonk Angel (Who'll Take Me Back In)

«There's a Honky Tonk Angel (Who'll Take Me Back In)» er ein song skriven av Troy Seals og Denny Rice, og spelt inn av den amerikanske countryartisten Conway Twitty. Han vart gjeven ut i januar 1974 som den første singelen frå albumet Honky Tonk Angel. Singelen var den tiande førsteplassen til Twitty på den amerikanske countrylista som soloartist og den 13. totalt. Han låg på toppen i ei veke og inne på lista i 12 veker totalt.

Lister

Andre versjonar
Ein versjon av Elvis Presley vart gjeven ut på Promised Land. Denne vart spelt inn i studioet til Stax Records 15 desember 1973. Han vart gjeven ut som singel posthumt i 1979 og nådde då sjetteplassen på Hot Country Singles-lista.
Ein versjon av Dobie Gray finst på albumet Loving Arms.
Ein versjon av Cliff Richard, kom ut som singel i 1975, men vart trekt tilbake etter kort tid.

Kjelder
Denne artikkelen bygger på «There's a Honky Tonk Angel (Who'll Take Me Back In)» frå ,  den 24. juni 2017. 
 oppgav desse kjeldene:

Songar frå 1974
Singlar frå 1974
Singlar frå 1979
Conway Twitty-songar
Songar på toppen av Billboard Hot Country Songs-lista
Songar skrivne av Troy Seals
Songar produserte av Owen Bradley
MCA Records-singlar
RCA Records-singlar
Elvis Presley-songar
Cliff Richard-songar
Dobie Gray-songar
If You Talk in Your Sleep

«If You Talk in Your Sleep» er ein song på albumet Promised Land av Elvis Presley frå 1975. Han vart spelt inn under innspelinga ved Stax Records i Memphis i Tennessee i desember 1973. Songen vart gjeven ut på singel i Nord-Amerika den 10. mai 1974, med B-sida «Help Me», og nådde sjetteplassen på Billboard Country Singles-lista i juni 1974 og 17. plassen på Billboard Pop Singles-lista i august 1974. Songen var skriven av Red West og Johnny Christopher. 

Songen vart spelt inn av Little Milton og nådde 34. plassen på Billboard soul singles-lista i april 1975.

Kjelder
 
 

Songar frå 1974
Singlar frå 1974
Elvis Presley-songar
Songar skrivne av Red West
Little Milton-songar
You Ask Me To

«You Ask Me To» er ein song skriven av Billy Joe Shaver og Waylon Jennings. Han vart opphavleg spelt inn av Jennings på albumet Honky Tonk Heroes i 1973. Singelen låg 15 veker inne på Billboard country singles-lista og nådde åttandeplassene der. Shaver spelte inn sin eigen versjon i 1977 for albumet Gypsy Boy, med gjesteartisten Willie Nelson på gitar og vokal. «You Ask Me To» vart òg gjeven ut som den siste songen på Elvis Presley-albumet Promised Land i 1975 og vart spelt inn i desember 1973 i Stax Records sine studio i Memphis og gjeven ut på 40-årsdagen til Presley. Han kom òg ut i eit anna arrangement på det posthume albumet Guitar Man i 1981, som nådde topp 50 i USA.

Lister

Waylon Jennings-versjonen

Billy Joe Shaver-versjonen

Kjelder
Denne artikkelen bygger på «You Ask Me To» frå ,  den 24. juni 2017. 
 oppgav desse kjeldene:

Singlar frå 1973
Waylon Jennings-songar
Elvis Presley-songar
Songar skrivne av Billy Joe Shaver
Songar skrivne av Waylon Jennings
RCA Victor-singlar
Songar frå 1973
8. artilleriregiment for dekning av kystlinja

8. artilleriregiment for dekning av kystlinja i det russiske forsvaret er underlagt 22. armékorps i Svartehavsflåten. Det er forlagt til Perevalnoje på Krimhalvøya.

Referansar

Artilleristøtte på arménivå i Russland
Svartehavsflåten
SOX10

SOX10 er ein transkripsjonsfaktor i SOX-genfamilien. Han er naudsynt for utvikling av både Schwann-seller og oligodendrocyttar. Han er òg naudsynt for utviklinga og vedlikehaldet av melanocyttar.

SOX10 har ulike bindingssete i oligodendrocyttar  og Schwann-seller. I oligodendrocyttar vekselverkar SOX10 med protein som transkripsjonsfaktorane OLIG1, OLIG2 og myelinregulerande faktor. SOX10 bunde til OLIG1 aktiverer avskrivinga av genet til basisk myelinprotein (MBP). I Schwann-seller vekselverkar SOX10 med protein som transkripsjonsfaktoren tidleg vekstresponsprotein 2.

Kjelder 

Transkripsjonsfaktorar
Morten Dæhlen

Morten Dæhlen () er ein norsk professor i informatikk og dekan ved det matematisk-naturvitskapleg fakultet ved Universitetet i Oslo.

Dæhlen tok cand.scient.-graden ved Universitetet i Oslo innanfor fagfeltet numerisk analyse i 1985. I 1989 tok han òg dr.scient.-graden i dette, òg denne ved UiO.

Dæhlen jobba som forskar ved SINTEF fram til 1998, då han gjekk over til ei stilling som professor ved Institutt for informatikk. Han har òg vore med på oppbygningen av Simula Research Laboratory.

Han har òg sete to periodar (2005-2012) som instituttleiar ved Institutt for informatikk ved Universitetet i Oslo.

Bibliografi (utval) 
 M. Dæhlen, K.Mørken og L.L. Schumaker: Mathematical Methods for Curves and Surfaces VI, Nashboro Press, Nashville, 2005
 M. Dæhlen, T. Lyche og L.L. Schumaker: Mathematical Methods for Curves and Surfaces II, Vanderbilt Press, Nashville, 1998
 M. Dæhlen og A. Tveito: Numerical Methods and Software Tools in Industrial Mathematics, Birkhauser 1997
 M. Dæhlen, T. Lyche og L.L. Schumaker: Mathematical Methods for Curves and Surfaces, Vanderbilt Press, Nashville, 1995

Referansar

Denne artikkelen bygger på «Morten Dæhlen» frå ,  den 24. juni 2017.

Bakgrunnsstoff

 Morten Dæhlens blogg ved UiO 

Fødde i 1959
Medlemmar av Norges Tekniske Vitenskapsakademi
Professorar ved Universitetet i Oslo
Norske informatikkprofessorar
Dag Haugland

Dag Haugland () er ein norsk professor i informatikk og optimering. Han driv òg med maratonløp.

Haugland har jobba ved Universitetet i Bergen nesten heile yrkeslivet, og er i dag professor på  Institutt for informatikk. Haugland si forsking har vore innan operasjonsanalyse og optimering (den kvantitative greina av logistikk). Han har publisert arbeid innan kombinatorisk optimering, global optimering og flyt i nettverk. Han har òg jobba for Christian Michelsens Institutt i Bergen, blant anna med doktoravhandlinga frå 1991 som handla om produksjonsplanlegging for oljeraffineri og var rettleidd av Sverre Storøy.

Dag Haugland er maratonløpar for IL Varegg i Bergen. Hans personlege rekord er på 2.29.55 frå 1995 i Hamburg, men då representerte han IL Skjalg og Noreg. Han fekk bronsa i NM i friidrett 2008 med tida 2.41 .00 bak vinnaren Henrik Sandstad og sølvvinnaren Ronny Hognestad.

Referansar 

Denne artikkelen bygger på «Dag Haugland» frå ,  den 24. juni 2017.

Bakgrunnsstoff 
 Publikasjonar av Dag Haugland i forskingsdokumentasjonssystemet CRIStin

Norske maratonløparar
Folk frå Bergen
Professorar ved Universitetet i Bergen
Norske informatikkprofessorar
Magne Jørgensen

Magne Jørgensen () er ein norsk informatiker og forskar. Jørgensen er professor ved Simula Research Laboratory, og er tilknytt forskingsgruppa Globale Infrastrukturer ved Institutt for Informatikk ved Universitetet i Oslo.

Jørgensen er diplomingeniør i økonomi frå Universität Karlsruhe (1988). Han har òg ein Dr.scient.-grad frå Universitetet i Oslo, der han disputerte med avhandlinga «Empirical studies of software maintenance» i 1994. Jørgensen arbeidde som seniorforskar i Telenor Research and Development frå 1989 til 1998, før han gjekk over i Storebrand. Han vart førsteamanuensis ved Institutt for Informatikk i 1996, og professor ved Simula i 2001.

Av tidsskriftet Journal of Systems and Software vart Jørgensen fire år på rad kåra til den mest produktive forskaren i verda innanfor systemutvikling: for periodane 2001-2005, 2002-2006, 2003-2007 og 2004-2008.

Hovudfokus for forskinga til Jørgensen er estimering av IT-prosjekt. Han har òg saman med Tore Dybå og Barbara Kitchenham lansert ein metodikk for systematisk gjennomgang av empiriske røynsler i utviklinga av IT-prosjekt, såkalla evidensbasert systemutvikling.

Bibliografi 
 D.I.K. Sjøberg, T. Dybå og M. Jørgensen. The Future of Empirical Methods in Software Engineering Research. Future of Software Engineering (FOSE '07), IEEE-CS Press, side 358-378. 2007.
 M. Jørgensen og D. Sjøberg. «Expert Estimation of Software Development Work», i Nazim H.Madhavji, Juan Fernandez-Ramli, Dewayne Perry (red.) Software Evolution and Feedback: Theory and Practice, side 489-503. 2006. ISBN 0-470-87180-6
 K.J. Moløkken-Østvold og M. Jørgensen. A Comparison of Software Project Overruns – Flexible vs. Sequential Development Models. IEEE Transactions on Software Engineering 31(9):754-766. 2005.
 B. Kitchenham, T. Dybå og M. Jørgensen. Evidence-based Software Engineering. International Conference on Software Engineering (ICSE'04). IEEE Computer Society, side 273–281. 2004.
 M. Jørgensen. A Review of Studies on Expert Estimation of Software Development Effort. Journal of Systems and Software 70(1-2):37--60. 2004.

Referansar 

Denne artikkelen bygger på «Magne Jørgensen» frå ,  den 24. juni 2017.

Bakgrunnsstoff 

 Jørgensens hjemmeside på Simula
 «IT-forskere i verdenstoppen» i Aftenposten

Norske informatikkprofessorar
Førsteamanuensar ved Universitetet i Oslo
Norske vitskapsfolk
Krystallkutling

Krystallkutling (Crystallogobius linearis) er ein art i kutlingfamilien som vert 4–5 centimeter lang. Han er gjennomsynlege utanom augo og nokre mørke prikkar. Hannane har to store hoggtenner i underkjeven. Krystallkutlingen lever i pelagiske stimar og et plankton. Hannane vaktar egga som vert lagde i tomme røyr etter mangebørstemakk.

Krystallkutling finst frå Middelhavet til Lofoten.

Kjelder 

Kutlingfamilien